CELEX: 62015TN0747
Language: sk
Date: 2015-12-22 00:00:00
Title: Vec T-747/15: Žaloba podaná 22. decembra 2015 – EDF/Komisia

29.2.2016   
            
            
               SK
            
            
               Úradný vestník Európskej únie
            
            
               C 78/24
            
         Žaloba podaná 22. decembra 2015 – EDF/Komisia
   (Vec T-747/15)
   (2016/C 078/35)
   Jazyk konania: francúzština
   
      Účastníci konania
   
   
      Žalobkyňa: Électricité de France (EDF) (Paríž, Francúzsko) (v zastúpení: M. Debroux, avocat)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               v prvom rade zrušil články 1, 2, 3, 4 a 5 napadnutého rozhodnutia z dôvodu porušenia podstatných formálnych náležitostí, nesprávnych právnych posúdení a skutkových omylov;
            
         
               —
            
            
               subsidiárne zrušil články 1, 2 a 3 napadnutého rozhodnutia, keďže suma, ktorej vrátenie bolo uložené EDF, je veľmi výrazne nadhodnotená, a
            
         
               —
            
            
               v každom prípade zaviazal Komisiu na náhradu všetkých trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza tri hlavné žalobné dôvody.
   
               1.
            
            
               Prvý žalobný dôvod, založený na porušení článku 266 TFUE.
            
         
               2.
            
            
               Druhý žalobný dôvod, založený na porušení článku 107 ZFEÚ. Tento žalobný dôvod sa rozdeľuje na dve časti:
               
                           —
                        
                        
                           Prvá časť, týkajúca sa uplatniteľnosti testu súkromného investora, ktorá má päť častí.
                           
                                       —
                                    
                                    
                                       Prvá časť, podľa ktorej Komisia nezohľadnila a to bezdôvodne, resp. bez uvedenia dôvodov, mnohé dokumenty a prvky, ktoré jej riadne oznámili Francúzsko a EDF;
                                    
                                 
                                       —
                                    
                                    
                                       Druhá časť, podľa ktorej si Komisia zamieňala systematicky prvky týkajúce sa uplatniteľnosti a uplatnenia testu súkromného investora.
                                    
                                 
                                       —
                                    
                                    
                                       Tretia časť, podľa ktorej Komisia neprávom vylúčila uplatniteľnosť kritéria obozretného súkromného investora len z dôvodu, že Francúzsko zohľadnilo konkrétne pri skúmaní opatrenia úvahy prináležiace jeho postaveniu ako verejného orgánu popri úvahách prináležiacich jeho postaveniu akcionára.
                                    
                                 
                                       —
                                    
                                    
                                       Štvrtá časť, podľa ktorej Komisia neprávom individualizovala povinnosť EDF mať k dispozícii formálny obchodný plán na odôvodnenie uplatniteľnosti kritéria obozretného súkromného investora.
                                    
                                 
                                       —
                                    
                                    
                                       Piata časť, podľa ktorej Komisia mylne pochopila povahu a predmet tohto opatrenia v kontexte do ktorého patrí, ako aj sledovaný cieľ a pravidlá, ktorým uvedené opatrenie podlieha.
                                    
                                 
                     
                           —
                        
                        
                           Druhá časť, týkajúca sa uplatnenia testu súkromného investora, ktorá sa rozdeľuje na tri časti.
                           
                                       —
                                    
                                    
                                       Prvá časť, podľa ktorej Komisia neprávom dospela k záveru, že Správa Oxera nie je prípustná ako dôkaz.
                                    
                                 
                                       —
                                    
                                    
                                       Druhá časť, podľa ktorej metodológia Komisie obsahuje značné chyby. V prvom rade Komisia nezohľadnila ani kontext daného obdobia, ani kritériá, ktoré investori v danom období vyžadovali. V druhom rade teória „daňových prázdnin“, na ktorej trvala Komisia, predstavuje nielen nesprávne právne posúdenie, ale takisto je pôvodom nesprávnych posúdení pri hodnotené relevantnosti investície. V treťom rade Komisia zhoršila svoje metodologické chyby, z ktorých každá postačuje na preukázanie, že Komisia nedokázala zjavným spôsobom, že kritérium súkromného investora sa neuplatnilo.
                                    
                                 
                                       —
                                    
                                    
                                       Tretia časť, týkajúca sa dôsledkov metodologických chýb, ktorých sa dopustila Komisia.
                                    
                                 
                     
         
               3.
            
            
               Tretí žalobný dôvod, založený na nedostatku odôvodnenia napadnutého rozhodnutia.
            
         Na podporu svojej žaloby žalobkyňa uvádza takisto dva subsidiárne žalobné dôvody.
   
               1.
            
            
               Prvý žalobný dôvod uvádzaný subsidiárne, založený na tom, že veľká časť údajnej pomoci je premlčaná. Tento žalobný dôvod sa rozdeľuje na dve časti:
               
                           —
                        
                        
                           Prvá časť, podľa ktorej ide v podstate o existujúcu pomoc vyplývajúcu z vykonávacieho opatrenia prijatého pred otvorením európskeho trhu s elektrinou konkurencii.
                        
                     
                           —
                        
                        
                           Druhá časť, podľa ktorej značná časť údajnej pomoci vyplýva z vykonávacieho opatrenia prijatého viac ako desať rokov pred začatím vyšetrovania.
                        
                     
         
               2.
            
            
               Druhý žalobný dôvod uvádzaný subsidiárne, založený na nesprávnom výpočte, ktorého sa Komisia dopustila pri vymedzení údajnej pomoci. Tento žalobný dôvod sa rozdeľuje na tri časti:
               
                           —
                        
                        
                           Prvá časť, podľa ktorej sa Komisia dopustila chýb týkajúcich sa celkovej sumy zásob pre obnovu.
                        
                     
                           —
                        
                        
                           Druhá časť, podľa ktorej sa Komisia dopustila chýb týkajúcich sa uplatniteľnej sadzbe dane.
                        
                     
                           —
                        
                        
                           Tretia časť, podľa ktorej suma údajnej pomoci musí byť zrevidovaná na základe týchto opravených údajov.